– Ауыл ерендә оло йәштәге яңғыҙ граждандарҙың яҙмышын хәл итеү, янғын һүндереү техникаһы менән тәьмин итеү буйынса һорауҙарҙы ведомстволар етәкселәренә туранан-тура бирә алдыҡ. Мөмкинлектәре сикләнгән кешеләргә социаль, медицина ярҙамы, курорт-дауалау хеҙмәтен күрһәтеү буйынса коммерцияға ҡарамаған ойошмалар булдырыу тураһында Башҡортостан етәксеһе Радий Хәбировҡа үҙ тәҡдимдәребеҙҙе еткерҙек. Халыҡ үҙен борсоған һорауҙар менән иң беренсе урындағы үҙидара органдарына килә бит. Ошондай ирекле һәм асыҡ форматтағы аралашыу беҙгә, ауыл башлыҡтарына, киләсәккә ҙур өмөттәр бирә.